CELEX: 32021D1036
Language: hr
Date: 2021-06-22 00:00:00
Title: Provedbena odluka Komisije (EU) 2021/1036 оd 22. lipnja 2021. o izmjeni Provedbene odluke (EU) 2018/1113 u pogledu nositelja odobrenja i njegova zastupnika u Uniji za stavljanje na tržište proizvoda dobivenih od genetski modificirane šećerne repe H7-1 (priopćeno pod brojem dokumenta C(2021) 4325) (Tekst značajan za EGP) (Vjerodostojni su samo tekstovi na nizozemskom i njemačkom jeziku)

25.6.2021   
               
               
                  HR
               
               
                  Službeni list Europske unije
               
               
                  L 226/34
               
            
         PROVEDBENA ODLUKA KOMISIJE (EU) 2021/1036
         оd 22. lipnja 2021.
         o izmjeni Provedbene odluke (EU) 2018/1113 u pogledu nositelja odobrenja i njegova zastupnika u Uniji za stavljanje na tržište proizvoda dobivenih od genetski modificirane šećerne repe H7-1
         
            
               (priopćeno pod brojem dokumenta C(2021) 4325)
            
         
         (Tekst značajan za EGP)
         (Vjerodostojni su samo tekstovi na nizozemskom i njemačkom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (1), a posebno njezin članak 9. stavak 2. i članak 21. stavak 2.,
         budući da:
         
                     (1)
                  
                  
                     Društvo Bayer Agriculture BVBA, sa sjedištem u Belgiji, zastupnik je u Uniji društva Monsanto Company sa sjedištem u Sjedinjenim Američkim Državama u pogledu odobrenja za stavljanje na tržište proizvoda dobivenih od genetski modificirane šećerne repe H7-1 u skladu s Provedbenom odlukom Komisije (EU) 2018/1113 (2). Društvo KWS SAAT SE, sa sjedištem u Njemačkoj, nositelj je odobrenja za genetski modificiranu šećernu repu H7-1, odobrenu tom provedbenom odlukom.
                  
               
                     (2)
                  
                  
                     Dopisom od 28. srpnja 2020. društvo Bayer Agriculture BVBA obavijestilo je Komisiju da će od 1. kolovoza 2020. promijeniti svoj pravni oblik i preimenovati se u Bayer Agriculture BV.
                  
               
                     (3)
                  
                  
                     Dopisom od 28. srpnja 2020. društvo Bayer Agriculture BVBA obavijestilo je Komisiju da će društvo Monsanto Company od 1. kolovoza 2020. promijeniti svoj pravni oblik i preimenovati se u Bayer CropScience LP.
                  
               
                     (4)
                  
                  
                     Zatražene izmjene isključivo su administrativne prirode i stoga ne iziskuju novu procjenu predmetnih proizvoda.
                  
               
                     (5)
                  
                  
                     Dopisom od 10. kolovoza 2020. Komisija je obavijestila društvo KWS SAAT SE o zatraženim izmjenama. Dopisom od 9. prosinca 2020. društvo KWS SAAT SE obavijestilo je Komisiju da slaže s predloženim izmjenama.
                  
               
                     (6)
                  
                  
                     Provedbenu odluku (EU) 2018/1113 trebalo bi stoga na odgovarajući način izmijeniti.
                  
               
                     (7)
                  
                  
                     Mjere predviđene u ovoj Odluci u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Izmjene Provedbene odluke (EU) 2018/1113
            Provedbena odluka (EU) 2018/1113 mijenja se kako slijedi:
            
                        1.
                     
                     
                        u članku 6. stavku 1. točka (b) zamjenjuje se sljedećim:
                        
                                    „(b)
                                 
                                 
                                    Bayer CropScience LP, kojeg u Uniji zastupa društvo Bayer Agriculture BV”;
                                 
                              
                  
                        2.
                     
                     
                        u članku 8. točka (b) zamjenjuje se sljedećim:
                        
                                    „(b)
                                 
                                 
                                    Bayer CropScience LP, 800 N, Lindbergh Boulevard, St. Louis, Missouri 63167, Sjedinjene Američke Države, koje u Uniji zastupa društvo Bayer Agriculture BV, Scheldelaan 460, 2040 Antwerpen, Belgija.”;
                                 
                              
                  
                        3.
                     
                     
                        u Prilogu, točka (a) zamjenjuje se sljedećim:
                        
                                    „(a)
                                 
                                 
                                    Podnositelji zahtjeva i nositelji odobrenja:
                                    Naziv: KWS SAAT SE
                                    Adresa: Grimsehlstrasse 31, 37574 Einbeck, Njemačka
                                    i
                                    Naziv: Bayer CropScience LP
                                    Adresa: 800 N. Lindbergh Boulevard, St. Louis, Missouri 63167, Sjedinjene Američke Države
                                    Zastupnik u Uniji: Bayer Agriculture BV, Scheldelaan 460, 2040 Antwerpen, Belgija.”
                                 
                              
                  
         
            Članak 2.
            Adresati
            Ova je Odluka upućena društvima:
            
                        (a)
                     
                     
                        KWS SAAT SE, Grimsehlstrasse 31, 37574 Einbeck, Njemačka i
                     
                  
                        (b)
                     
                     
                        Bayer CropScience LP, 800 N, Lindbergh Boulevard, St. Louis, Missouri 63167, Sjedinjene Američke Države, koje u Uniji zastupa društvo Bayer Agriculture BV, Scheldelaan 460, 2040 Antwerpen, Belgija.
                     
                  
         
            Sastavljeno u Bruxellesu 22. lipnja 2021.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 268, 18.10.2003., str. 1.
         
         
            (2)  Provedbena odluka Komisije (EU) 2018/1113 оd 3. kolovoza 2018. o produljenju odobrenja za stavljanje na tržište hrane i hrane za životinje proizvedenih od genetski modificirane šećerne repe H7-1 (KM-ØØØH71-4) na temelju Uredbe (EZ) br. 1829/2003 Europskog parlamenta i Vijeća (SL L 203, 10.8.2018., str. 32.).